CELEX: 62006CA0256
Language: et
Date: 2008-01-17 00:00:00
Title: Kohtuasi C-256/06: Euroopa Kohtu (teine koda) 17. jaanuari 2008 . aasta otsus (Bundesfinanzhofi (Saksamaa) eelotsusetaotlus) — Theodor Jäger versus Finanzamt Kusel-Landstuhl (Kapitali vaba liikumine — EÜ asutamislepingu artiklid 73b ja 73d (nüüd EÜ artiklid 56 ja 58) — Pärandimaks — Pärandvara hulka kuuluva vara hindamine — Teises liikmesriigis asuv põllumajandus- ja metsamaast koosnev vara — Vähem soodne meetod vara hindamiseks ja tasumisele kuuluva maksu arvutamiseks)

8.3.2008   
            
            
               ET
            
            
               Euroopa Liidu Teataja
            
            
               C 64/8
            
         Euroopa Kohtu (teine koda) 17. jaanuari 2008. aasta otsus (Bundesfinanzhofi (Saksamaa) eelotsusetaotlus) — Theodor Jäger versus Finanzamt Kusel-Landstuhl
   (Kohtuasi C-256/06) (1)
   
   (Kapitali vaba liikumine - EÜ asutamislepingu artiklid 73b ja 73d (nüüd EÜ artiklid 56 ja 58) - Pärandimaks - Pärandvara hulka kuuluva vara hindamine - Teises liikmesriigis asuv põllumajandus- ja metsamaast koosnev vara - Vähem soodne meetod vara hindamiseks ja tasumisele kuuluva maksu arvutamiseks)
   (2008/C 64/10)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Theodor Jäger
   
      Kostja: Finanzamt Kusel-Landstuhl
   Kohtuasja ese
   Eelotsusetaotlus — Bundesfinanzhof — EÜ asutamislepingu artikli 56 tõlgendamine — Siseriiklikud õigusnormid pärandimaksu kohta — Põllumajandus- ja metsamaast koosneva vara väärtuse hindamisel erinevate meetodite kasutamine vastavalt sellele, kas kõnealune maa asub asjaomase liikmesriigi territooriumil või teises liikmesriigis, ning liikmesriigi oma territooriumil asuva maa omandamisel maksuvabastuse kohaldamine, mille tulemusena on maksukoormus suurem juhul, kui vara hulka kuulub teises liikmesriigis asuv põllumajandus- ja metsamaa, kui siis, kui kogu vara asub asjaomase liikmesriigi territooriumil
   Resolutiivosa
   EÜ asutamislepingu artikli 73b lõiget 1 (nüüd EÜ artikli 56 lõige 1) koostoimes EÜ asutamislepingu artikliga 73d (nüüd EÜ artikkel 58) tuleb tõlgendada nii, et sellega on vastuolus liikmesriigi sellised õigusnormid, mis kõnealuse riigi territooriumil asuvast varast ja teises liikmesriigis asuvast põllumajandus- ja metsamaast koosnevalt pärandvaralt pärandimaksu arvutamisel
   
               —
            
            
               sätestavad, et teises liikmesriigis asuva vara puhul võetakse arvesse selle harilikku väärtust, samal ajal kui liikmesriigi oma territooriumil asuva samasuguse vara puhul kohaldatakse hindamise erikorda, mille tulemus ulatub keskmiselt ainult 10 %-ni vara harilikust väärtusest, ning
            
         
               —
            
            
               näevad ette liikmesriigi oma territooriumil asuva põllumajandus- ja metsamaast koosneva vara suhtes esemepõhise maksuvabastuse kohaldamise ning selle ülejäänud väärtuse arvessevõtmise ainult 60 % ulatuses.
            
         
      (1)  ELT C 224, 16.9.2006.